На дан 23. маја, нашао се на списку селектора Лионела Скалонија за Копа Америку 2019. Након пораза у првом колу од 2:0 против Колумбије, постигао је гол за реми 1:1 против Парагваја, у другом колу. У четвртфиналу, Аргентина је побиједила Венецуелу 2:0, али је Меси критикован због лоше игре, након чега је изјавио да ово није његова најбоља Копа Америка, али да је такође квалитет стадиона лош. У полуфиналу, Аргентина је изгубила 2:0 од Бразила, након чега је Меси критиковао суђење током утакмице. У утакмици за треће мјесто, против Чилеа, асистирао је Агуеру за водећи гол, у побједи од 2:1; у 37 минуту, при вођству од 2:0, Гари Медел и Меси су добили црвени картон, због сукоба на терену. Након утакмице, одбио је да прими бронзану медаљу, изјавивши у интервјуу, да је добио црвени картон због коментарисања суђења послије полуфинала. Касније се извинио због тога, али је због црвеног картона кажњен са 1,500 швајцарских франака и једном утакмицом суспензије у квалификацијама за Свјетско првенство 2022. На дан 2. августа, кажњен је са 50,000 долара и три утакмице суспензије од стране КОНМЕБОЛ-а, због коментарисања суђења, због чега је морао да пропусти пријатељске утакмице против Чилеа, Мексика и Њемачке, у септембру и октобру 2019.